
	[bookmark: _Hlk189298478]ZADEVA:  Uvrstitev projekta 2180-26-0016 »Spodbude za rokodelske projekte 2026« v veljavni Načrt razvojnih programov 2026-2029 – predlog za obravnavo 

	1. Predlog sklepa vlade:

	
Na podlagi petega odstavka 31. člena Zakona o izvrševanju proračunov Republike Slovenije za leti 2026 in 2027 (Uradni list RS, št. 95/25 in 112/25 – ZJF-K) je Vlada Republike Slovenije na …. seji dne …. pod točko …. sprejela naslednji 
SKLEP: 

V veljavni Načrt razvojnih programov 2026-2029 se, skladno s podatki iz priložene tabele, uvrsti projekt 2180-26-0016 »Spodbude za rokodelske projekte 2026«.

                                                                                          mag. Janja Garvas
                                                                                          GENERALNA SEKRETARKA


Prilogi:
· obrazložitev,
· obrazec 3.

Sklep prejmejo: 
· Generalni sekretariat Vlade Republike Slovenije,
· Ministrstvo za gospodarstvo, delo in šport,
· Ministrstvo za finance,
· Služba Vlade Republike Slovenije za zakonodajo,
· Urad Vlade Republike Slovenije za komuniciranje.


	2. Osebe, odgovorne za strokovno pripravo in usklajenost gradiva:

	· mag. Karla Pinter, generalna direktorica Direktorata za notranji trg, Ministrstvo za gospodarstvo, delo in šport
· Franc Stanonik, sekretar, vodja Sektorja za domače storitve, Direktorat za notranji trg, Ministrstvo za gospodarstvo, delo in šport

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	[bookmark: _Hlk189642057]Z navedenim gradivom se predlaga uvrstitev projekta 2180-26-0016 »Spodbude za rokodelske projekte 2026« v veljavni Načrt razvojnih programov 2026-2029. 

Namen je ohranjanje in razvoj rokodelstva na način, da se spodbudi fizične in pravne osebe s sedežem na območju Republike Slovenije k razvoju projektov s področja rokodelstva ter s tem spodbudi razvoj podjetništva na področju rokodelstva. Cilj programskega projekta je financiranje stroškov lastnega dela prijavitelja za izvedbo projekta v poenostavljeni obliki stroška dela (izračunani po metodologiji standardnega stroška na enoto - SSE), stroškov blaga za izvedbo projekta in storitev sodelujočih partnerjev pri izvedbi projekta (kot so stroški izvedbe projekta, ureditve prostorov, najema tehnične opreme, promocije, izdelave gradiv, pripomočkov in materiala, potrebnega za izdelovanje rokodelskih izdelkov v okviru projekta) ter pavšalna oblika financiranja posrednih stroškov (do 10%).

Za izvedbo projekta je bil dne 13. 3. 2026 na spletni strani www.srrs.si in na osrednjem spletnem mestu državne uprave objavljen javni razpis Finančne razvojne spodbude za razvoj rokodelskih projektov v letu 2026 v vrednosti 750.000 EUR. Na javni razpis je prispelo 118 vlog prijaviteljev. Izbranih je bilo 57 projektov prijaviteljev, katerih vloge so bile pravočasne in popolne ter so bile ocenjene z največjim številom točk. Postopek dodeljevanja finančnih razvojnih spodbud za Ministrstvo za gospodarstvo, delo in šport izvaja Javni sklad Republike Slovenije za regionalni razvoj in razvoj podeželja.

Vrednost projekta z javnimi viri in viri prejemnikov sredstev znaša 787.747,69 EUR (z vključenim DDV), pri čemer bodo sredstva v višini 719.801,95 EUR zagotovljena iz državnega proračuna (integralna sredstva) in 67.945,74 EUR iz virov prejemnikov sredstev. Projekt se bo izvajal in bo financiran v letu 2026, in sicer z datumom zaključka financiranja do 31. 12. 2026.

Sredstva projekta se bodo zagotovila iz integralnih sredstev proračuna, in sicer iz PP 231596 Ohranjanje in razvoj rokodelske dejavnosti v okviru finančnega načrta Ministrstva za gospodarstvo, delo in šport (politika 14 – Podjetništvo in konkurenčnost, program 1403 Spodbude za rast in razvoj podjetij, podprogram 140302 Podpora malim in srednje velikim podjetjem). 


	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	DA

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:

Obremenitev za proračun predstavljajo sredstva v skupni višini 719.801,95 EUR v letu 2026, za katera so rezervirana sredstva v okviru finančnega načrta Ministrstva za gospodarstvo, delo in šport. Sredstva so zagotovljena na ukrepu 2130-20-0004 Ohranjanje in razvoj rokodelskih dejavnosti, na proračunski postavki PP 231596 Ohranjanje in razvoj rokodelskih dejavnosti.


	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	[bookmark: _Hlk189245947]Ministrstvo za gospodarstvo, turizem in šport
	2180-26-0016
»Spodbude za rokodelske projekte 2026«
	231596
Ohranjanje in razvoj rokodelskih dejavnosti
	0,00 EUR
	0,00 EUR

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	Ministrstvo za gospodarstvo, turizem in šport
	2130-20-0004 »Ohranjanje in razvoj rokodelskih dejavnosti«
	231596 Ohranjanje in razvoj rokodelskih dejavnosti
	719.801,95 EUR
	    0 EUR

	
	
	
	
	

	SKUPAJ
	719.801,95 EUR
	0 EUR

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
/

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
/
II.b Manjkajoče pravice porabe bodo zagotovljene s prerazporeditvijo:
/
II.c Načrtovana nadomestitev zmanjšanih prihodkov in povečanih odhodkov proračuna:
/.


	7.b Predstavitev ocene finančnih posledic pod 40.000 EUR:
/


	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani: /

Bistveni predlogi in pripombe, ki niso bili upoštevani. /


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	Pri obravnavi gradiva sodelovanje javnosti ni bilo potrebno.


	
dr. Anže Logar
MINISTER 

Po pooblastilu št. 0204-2/2026-2180-30 z dne 29. 6. 2026
mag. Leon Korošec
državni sekretar






Prilogi:
· obrazložitev,
· obrazec 3 (Priloga 1).

Obrazložitev:

Z navedenim gradivom se predlaga uvrstitev projekta 2180-26-0016 »Spodbude za rokodelske projekte 2026« v veljavni Načrt razvojnih programov 2026-2029.

Programski projekt je pripravljen na podlagi Spremembe programa za ohranjanje in razvoj rokodelstva za leti 2025 in 2026, št. 313-8/2025-2180-1 z dne 24. 11. 2025, ki je bil sprejet na podlagi 18. člena Zakona o ohranjanju in razvoju rokodelstva (Uradni list RS, št. 78/23; v nadaljnjem besedilu: ZORR). Skladno z navedenim dokumentom se v letu 2026 izvede ukrep št. 12 - Dodeljevanje finančnih razvojnih spodbud na področju rokodelstva, na podlagi 19. in 20. člena ZORR.

Namen dodeljevanja finančnih razvojnih spodbud je ohranjanje in razvoj rokodelstva, na način da se spodbudi fizične in pravne osebe s sedežem na območju Republike Slovenije k razvoju projektov s področja rokodelstva ter s tem spodbudi razvoj podjetništva na področju rokodelstva. Cilj programskega projekta je financiranje stroškov lastnega dela prijavitelja za izvedbo projekta v poenostavljeni obliki stroška dela (izračunani po metodologiji standardnega stroška na enoto - SSE), stroškov blaga za izvedbo projekta in storitev sodelujočih partnerjev pri izvedbi projekta (kot so stroški izvedbe projekta, ureditve prostorov, najema tehnične opreme, promocije, izdelave gradiv, pripomočkov in materiala, potrebnega za izdelovanje rokodelskih izdelkov v okviru projekta) ter pavšalna oblika financiranja posrednih stroškov (do 10 %).

Za izvedbo projekta je bil dne 13. 3. 2026 na spletni strani www.srrs.si in na osrednjem spletnem mestu državne uprave objavljen javni razpis Finančne razvojne spodbude za razvoj rokodelskih projektov v letu 2026 v vrednosti 750.000 EUR. Postopek dodeljevanja finančnih razvojnih spodbud za Ministrstvo za gospodarstvo, delo in šport izvaja Javni sklad Republike Slovenije za regionalni razvoj in razvoj podeželja

[bookmark: _Hlk189646415]Na javni razpis je prispelo 118 vlog prijaviteljev. Izbranih je bilo 57 projektov prijaviteljev, katerih vloge so bile pravočasne in popolne ter so bile ocenjene z največjim številom točk. Dodeljenih bo 719.801,95 EUR finančnih razvojnih spodbud, in sicer upravičencem po naslednjih sklopih:
· [bookmark: _Hlk204238179]Sklop A: sredstva v skupni višini 210.000,00 EUR bodo dodeljena 24 rokodelskim projektom (upravičenci so fizične osebe s sedežem na območju RS: s.p. - samostojni podjetniki posamezniki ter samozaposleni v kulturi na področju kulturne dediščine in ustvarjalnosti),
· Sklop B: sredstva v skupni višini 300.000,00 EUR bodo dodeljena 22 rokodelskim projektom (upravičenci: pravne osebe s sedežem na območju RS (gospodarske družbe, javni ali zasebni zavodi, zadruge, društva, zbornice in druge pravnoorganizacijske oblike),
· Sklop C: sredstva v skupni višini 209.801,95 EUR bodo dodeljena 11 rokodelskim projektom (upravičenci: nosilci podpornega okolja rokodelstva skladno z drugim odstavkom 13. člena ZORR, ki so Obrtno-podjetniška zbornica Slovenije, rokodelski centri, ki izpolnjujejo pogoje iz tretjega odstavka 13. člena ZORR, konzorcij rokodelskih centrov skladno s četrtim odstavkom 13. člena ZORR in 27. členom ZORR ter Zveza društev upokojencev Slovenije).

Nepovratna sredstva se bodo dodeljevala v obliki sofinanciranja upravičenih stroškov rokodelskih projektov po shemi de minimis »Javno financiranje ukrepov za ohranjanje in razvoj rokodelstva skladno z ZORR«, št. M003-2632616-2024 (datum potrditve sheme: 2. 8. 2024; trajanje sheme: do 31. 12. 2030). Dodeljevanje sredstev bo potekalo skladno z Uredbo Komisije (EU) št. 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L št. 2023/2832 z dne 15. 12. 2023).

Vrednost projekta z javnimi viri in viri prejemnikov sredstev znaša 787.747,69 EUR (z vključenim DDV), pri čemer bodo sredstva v višini 719.801,95 EUR zagotovljena iz državnega proračuna (integralna sredstva) in 67.945,74 EUR iz virov prejemnikov sredstev. Projekt se bo izvajal in bo financiran v letu 2026, in sicer z datumom zaključka financiranja do 31. 12. 2026.

Sredstva programskega projekta se bodo zagotovila iz integralnih sredstev proračuna, in sicer iz PP 231596 Ohranjanje in razvoj rokodelske dejavnosti v okviru PU 2180 – Ministrstvo za gospodarstvo, delo in šport (politika 14 – Podjetništvo in konkurenčnost, program 1403 Spodbude za rast in razvoj podjetij, podprogram 140302 Podpora malim in srednje velikim podjetjem). 





